# Txinatar atsotitzak

A - B - C - D - E - F - G - H - I - L - M - N - O - P - Q -R - S - T - U - V - Y - Z

## A

* "Aberatsen hiletetan ez da ezer falta, beraien heriotza sentitzen duen norbait izan ezik".
* "Arazo batek irtenbidea badu, ez dago kezkatu beharrik. Irtenbiderik ez badu, kezkatzeak ez du ezertarako balio".
* "Arima handiek borondateak dituzte; ahulek, desioak baino ez".
* "Arraina ematen badidazu, gaur jango dut. Arrantzan irakasten badidazu, bihar jan ahal izango dut".
* "Azken orrialdera iristen zarenean, itxi liburua".

## B

* "Banbu ernamuinak jatean, gogoan izan landatu zituen gizona".
* "Bedeinkapenak inoiz ez datoz binaka, eta zoritxarrak inoiz ez datoz bakarrik".
* "Besteen onerako ari dena bere onerako ari da".
* "Bezperan egin genuen ongia goizean zoriontasuna dakarkiguna da".
* "Bide ederrek ez dute urrutira eramaten".
* "Bidea ematen duenak bidea zabaltzen du".
* "Bidean esertzen bazara, jar zaitez oraindik geratzen zaizunari begira eta jada egindakoari bizkarra emanez".
* "Bihotzak inoiz ez du hitzik egiten, baina ulertzeko entzun egin behar da".
* "Bizi ezazu zure bizitzako egun bakoitza azkena balitz bezala... Egun batean asmatu egingo duzu".
* "Bizia galdu gabe hiltzea betiereko presentzia da".

## D

* "Denda bat irekitzea baino zailagoa da irekita mantentzea".
* "Diruak hitz egiten duenean, egia isildu egiten da".
* "Dorrerik garaienak ere lurrean hasten dira".

## E

* "Elur maluta bat inoiz ez da okerreko tokian erortzen".
* "Emakume batek kentzen dituen urteak inoiz ez dira galtzen; beti joaten dira bere lagunetako edozeinengana".
* "Epaiketa bat irabaztea oilo bat eskuratzea eta behi bat galtzea da".
* "Ergelkeria beti aurrean jartzen da ikusia izateko. Azkartasuna, berriz, atzean jartzen da behatzeko".
* "Errazagoa da gorputza tolestea borondatea baino".
* "Errazagoa da zerbait nola egiten den jakitea, egitea baino".
* "Esadazu eta ahaztuko dut, erakutsi iezadazu eta gogora nezake, sar nazazu tartean eta ulertuko dut".
* "Ez dago aspertzen ez duen janari onik, ezta haserretzen ez duen biziorik ere".
* "Ez ezazu inoiz erantzuna ez dagoen lekuetan bilatu".
* "Ez ezazu inoiz euli bat tigrearen buruaren gainean hil".
* "Ez ezeren hitzik eman oso alai zaudenean; ez erantzun gutunik haserre zaudenean".
* "Ez inoiz etsi, ezta atsekaberik ilunenean zaudenean ere, laino beltzetatik ur garbia erortzen da eta".
* "Ez itzazu nahastu, zalduna, zaldiaren trosta eta zeure bihotzaren taupadak".
* "Ez itzazue inoiz zuen desioak erabat asetu; horrela plazer berriak emango dizkiezue zeuen buruari".
* "Ezin duzu eragotzi tristuraren txoriak zugana hegan egitea, baina bai zure ilean habia egitea".
* "Ezin duzu haizea gidatu, baina zure oihalen norabidea alda dezakezu".

## G

* "Galdera bat egiten duena ezjakina da bost minututan; egiten ez duena bizitza osoan ezjakina izango da".
* "Galdetu esperientzia duenari, ez ikasketak dituenari".
* "Gizon batek maite duen emakumearen adina du".
* "Gorputza zuzena bada, berdin dio itzala okerra izateak".
* "Gorputzarentzat ez dago espiritua garatzea baino ezer hoberik".
* "Gozatu bizitza, uste duzun baino beranduago da".

## H

* "Hamar mila kilometroko bidaia bat urrats bakarrarekin hasten da".
* "Hamar urtez iluntasunean ikasten duena unibertsalki ezaguna izango da nahi duenean".
* "Haserrealdi batean pazientzia baduzu, tristurazko ehun eguni egingo diezu ihes".
* "Hilobiak uneoro irekitzen dira eta betirako ixten dira".
* "Hiru batera doazenean, aginduko duen bat egon behar du".
* "Hobe da atzera itzultzea bidean galtzea baino".
* "Hobe da kandela bat piztea iluntasuna madarikatzea baino".
* "Hobekien itxitako atea irekita utzi daitekeen hura da".

## I

* "Ikasleak ez badu maisua gainditzen, ez da hain ona ikaslea eta ezta maisua ere".
* "Ilargia seinalatzen denean, inozoa hatzari begira geratzen da".
* "Inoiz ez akabatu euli bat tigre baten buruaren gainean".
* "Inor ez da bi aldiz ibai berean garbitzen, beti beste ibai bat eta beste pertsona bat da eta".
* "Irribarre egiten ez dakien gizonak ez du dendarik ireki behar".
* "Iturri onak lehorte handietan ezagutzen dira; lagun onak, zoritxarreko garaietan".

## J

* "Jadea landu egin behar da harribitxia izateko".
* "Jainkoari bizitza gozatzeko dena eskatu nion, berak dena gozatzeko bizitza eman zidan".
* "Jakin dadin nahi ez baduzu, ez ezazu egin".
* "Jakinduria dakizuna dakizula eta ez dakizuna ez dakizula jakitean datza".
* "Jakintsuak ez du dakiena esaten eta ergelak ez daki zer esaten duen".
* "Jendeak egunero txukuntzen du ilea, zergatik ez bihotza?".

## K

* "Korrontearen aurka igeri eginez bakarrik heldu daiteke iturrira".

## L

* "Lehen aldian grazia da, bigarrenean erregela da".
* "Leun zapaltzen duena urrutira joaten da".

## M

* "Maita itzazu zure auzokoak, baina ez kendu hesia".
* "Maita nazazu gutxien merezi dudanean, orduan izango dut eta beharrik gehien".
* "Medikuntzak senda daitezkeen gaixotasunak bakarrik senda ditzake".
* "Mendia astuna da, baina tximeleta batek katu bat airera jaso dezake".
* "Mendia mugitu duena harri txikiak kentzetik hasi zena da".
* "Mendia zaharrak bezala igo behar da gazteak bezala iristeko".
* "Mihiak biguna delako irauten du; hortzak hautsi egiten dira gogorrak direlako".
* "Mundua aldatzen hasi baino lehen, eman hiru buelta zeure etxean".

## N

* "Nora joan nahi duen ez dakienarentzat bide guztiek balio dute".

## P

* "Pentsatu gabe ikastea alferrikakoa da, ikasi gabe pentsatzea arriskutsua".
* "Pentsatzearen lana putzu baten zulaketaren antzekoa da: ura arrea da hasieran, baina gero argitu egiten da."

## S

* "Sagu baten xalotasunak elefante bat mugi dezake".
* "Sufritzearen beldur denak beldurrez sufritzen du".

## T

* "Tinta tanta batek ehun buru pribilejiodunek baino ahal gehiago du".
* "Txinparta soil batek zelaia erraustuko duen suari hasiera eman diezaioke".
* "Txirotasunak lapurrak egiten ditu eta maitasunak olerkariak".

## U

* "Urak itsasontzia flotarazten du, baina hondoratu ere egin dezake".
* "Ur sakonetan geldirik dagoen herensugea karramarroen ehizakina bihurtzen da".
* "Urtebeterako planak egiten badituzu, erein arroza. Hamar urtetarako egiten badituzu, landatu zuhaitzak. Bizitza osorako egiten badituzu, hezi pertsona bat".

## Z

* "Zakurtegiko zakurrak arkakusoak kendu nahi izaten ditu; zakur ehiztariak ez ditu izaten".
* "Zazpi aldiz erortzen bazara, altxa zaitez zortzitan".
* "Zein bitxia den gizakia, ez du jaiotzea eskatzen, ez daki bizitzen eta ez du hil nahi!"
* "Zerua uretan ikusten duenak arrainak zuhaitzetan ikusten ditu".
* "Zorionekoa garai interesgarriak bizi dituena".
* "Zorte koilarakada batek gehiago balio du jakinduria upel batek baino".
* "Zuhaitz bat landatzeko une onena duela 20 urte izan zen. Bigarren une onena orain da".
* "Zuhaitzik sendo eta indartsuena bere azpian daukanetik bizi da".